Дөйөм алғанда башҡорттар өлкәнең бөтә райондарында, шулай уҡ Ырымбур (6211 кеше), Орск (4521 кеше), Медногорск (2839 кеше), Гай (1965 кеше) һәм башҡа ҡалаларҙа йәшәй. Ырымбурҙа башҡорт халҡының тарих һәм мәҙәниәт ҡомартҡыһы Каруанһарай урынлашҡан, ул 1838-44 йылдарҙа хәрби губернатор Василий Алексеевич Перовский бағыусылығы аҫтында башҡорт ырыуҙары вәкилдәре инициатваһы буйынса төҙөлә.